আমরা ঘুরে ঘুরে বাজারটি দেখছি। বাজারে একটি জিনিস বেশি চোখে পড়ল। তা হলো মাসরুম। ছোট বড় নানান ধরনের মাসরুম। ফুলও বিক্রি হচ্ছে বেশ। মন্দিরে মন্দিরে পুজো হচ্ছে। এই অসনবাজার থেকে আমরা পাকা পেঁপে, পেয়ারা কিনে নিলাম। থামেলের পথে হাঁটার সময় চোখে পড়লো ভূমিকম্পের রেখে যাওয়া স্মৃতি। পুরোনো দালানগুলো বেশি ক্ষতিগ্রস্ত হয়েছে। এই দালানগুলোও বয়সের ভারে দাঁড়িয়ে থাকার অক্ষমতা প্রকাশ করছে।